b'\n_START_ARTICLE_\nPosnemanje petih \xc5\xbeivali\n_START_SECTION_\nZgodovina\n_START_PARAGRAPH_\nNekje v \xc4\x8dasu med dinastijama Vzhodni D\xc5\xbeou (okr. 770-256 pr.n.\xc5\xa1.) in \xc4\x8cin (ca. 221-206 pr.n.\xc5\xa1.) se je razvilo Posnemanje dveh \xc5\xbeivali (Ljang\xc4\x87in\xc5\x9bi), ki posnema medveda, ki pleza na drevo, in \xc5\xbeerjava, ki razpira krila. V \xc4\x8dasu zgodnji Hanov so dodali \xc5\xa1e vajo opice in tako ustvarili Posnemanje treh \xc5\xbeivali (San\xc4\x87in\xc5\x9bi). Na tej osnovi je okrog leta 200 n.\xc5\xa1. kitajski zdravnik Hva Tuo razvil daoisti\xc4\x8dno svojo metodo\xc2\xa0\xc2\xbb\xc4\x90un\xc4\x87ing\xc2\xab, ki posmema tigra, jelena, opico, medveda in ptico. Po tradiciji jo je oblikoval skupaj z u\xc4\x8dencem Wu Pujem in sicer na osnovi \xc5\xbeivali, ki jih omenja delo Huainandzi. Kasneje se je oblikovalo okrog 20 do 30 slogov vadbe Posnemanja petih \xc5\xbeivali. Ptica se v\xc4\x8dasih imenuje flamingo, v\xc4\x8dasih pa \xc5\xbeerjav in namesto jelena v\xc4\x8dasih nastopa zmaj. Vadba Posnemanja petih \xc5\xbeivali je vplivala tudi na razvoj drugih \xc4\x8digung sistemov, npr. na oblikovanje Osmih kosov brokata in na Tai\xc4\x91i\xc4\x87van.'